'n Nuwe huwelik met my kinders en jou kinders – Lewensverryking Seminare
Ongeveer 83% van huwelike in Suid-Afrika eindig in die skeihof. Die meeste geskeides trou weer.
Ongeveer 83% van huwelike in Suid-Afrika eindig in die skeihof. Die meeste geskeides trou weer. Dit het natuurlik tot gevolg dat daar 'n groot hoeveelheid hersaamgestelde gesinne is en dat dit aan die toeneem is. Dit is nie meer 'n vreemde verskynsel om my kinders, jou kinders en ons kinders in 'n huwelik te hê nie. Dit bring noodwendig uitdagings mee.
Jy moet jou kinders met hom deel en nie meer net met hul biologiese ouer nie. Eweneens moet die kinders jou ook nou deel met jou nuwe lewensmaat – en kinders deel van nature baie moeilik! Jou nuwe lewensmaat en kinders vaar in presies dieselfde bootjie van die deel-dilemma.
Indien dit nie die geval is nie, kan ouers maklik voel hulle moet hul kinders beskerm teen die nuwe huweliksmaat of dat daar kant gekies word.
Dit is dikwels moeilik omdat veral die vrou dalk 'n hele ruk lank 'n enkelouer was en 'n bepaalde rol ingeneem het wat nou noodwendig verander. Dit is soms moeilik vir kinders om dit te verstaan. Gesinsvergaderings waar uitdagings en ook goeie dinge bespreek word is 'n sinvolle manier om dit te hanteer.
Dis belangrik om realistiese verwagtings te stel en geduld aan die dag te lê. Anders as in 'n kerngesin, waar die ma en pa trou en dan kinders kry, kom die kinders as 'n pakket saam met die nuwe lewensmaats. Hierdie kitsgesin is vir niemand maklik nie en daarom is dit belangrik om vanuit die staanspoor realistiese verwagtings te skep.
Ouers moet verstaan dat die kinders dikwels nie dieselfde soort opgewondenheid ervaar oor die nuwe gesin nie – inteendeel, hulle beleef hulself dikwels as verskeurd. Kinders is die mees lojale wesens wat bestaan. Jy kan jou eks nie meer verdra nie of jy het nog rou wonde van verwerping, maar die kind deel beslis nie in dieselfde soort pyn nie. Vir die kind bly sy ma en pa awesome en is hulle sy grootse heroes.